**PROJEKTI: NDIKIMI I ROBOTËVE HUMANOID NË MJEDISET MËSIMORE**

***Qëllimi i projektit***

 Projekti “ Ndikimi i robotëve humanoid në mjediset mësimore” ka një qasje multidiciplinare dhe ka për qëllim kryesor të hulumtojë ndikimin e teknologjisë së robotëve humanoid dhe sistemeve të ngjajshme intelegjente në mësimdhënie dhe të nxënë, si dhe mundësitë e reja që kjo kompetencë mund të ofrojë për studenët e Programit Fillor dhe Programeve Master Edukim Inkluziv dhe Mësimdhënia Lëndore në fakultetin tonë. Për më shumë, përmes këtij projekti synohet të hulumtohet nëse integrimi i robotëve humanoid në procesin mësimor ndikon në motivimin, vëmendjen dhe të nxënit, dhe rezultatet akademike të nxënësve me zhvillim tipik dhe atipik.

**Objektivat e projektit**

O1: Integrimi i robotëve humanoid gjatë procesit të mësimdhënies dhe të nxënit dhe analizimi i ndikimit të tyre në mësimdhënie

O2: Matja e ndikimit dhe efekteve të përdorimit të teknologjisë së roboteve humanoid në arritjet e nxënësve tek studentëve dhe tek nxënëit e shkollave fillore në përgjithësi dhe nxënësve me zhvillim atipik në veçanti

O3: Matja e ndikimit të përdorimit të teknologjisë së robotëve humanoid në motivimit, vëmendjen, të nxënit dhe qëndrimet ndaj të nxënit tek nxënësit e shkollave fillore në përgjithësi dhe nxënësve me zhvillim atipik në veçanti

O4: Reformimi i kurseve specifike në kuadër të programeve të përgatitjes së mësimdhënësve (bazuar në të gjeturat nga matjet) për të mundësuar integrimin e teknologjisë së robotëve humanoid

O5: Dizajnimi, zhvillimi dhe akreditimi i programit për zhvillim profesional të mësimdhënësve për shfrytëzimin e teknologjisë së robotëve humanoid në mësimdhënien e tyre

O6: Zhvillimi i materialeve didaktike dhe hartimi i një doracaku për shfrytëzimin e këtyre materialeve dhe shfrytëzimin e robotëve humanoid në mjedisin mësimor

O6: Shpërndarja e rezultateve të projektit në nivel kombëtar dhe ndërkombëtar

**Pyetjet hulumtuese**

1. Çfarë ndikimi ka përdorimi i robotëve humanoid në procesin e përgatitjes së mësimdhënësve?

2. Si ndërlidhen përdorimi i robotëve humanoid në procesin e përgatitjes së mësimdhënësve me kompetencat e mësimdhënësve të ardhshëm për integrimin e teknologjisë në mjediset mësimore?

3. Deri në çfarë masë ndikon përdorimin e robotëve humanoid në arritjet akademike të nxënësve të shkollave fillore në përgjithësi dhe nxënësve me zhvillim atipik në veçanti?

3. Deri në çfarë mase ndikon përdorimi i robotëve humanoid në motivimin e nxënësve të shkollave fillore në përgjithësi dhe nxënësve me zhvillim atipik në veçanti?

4. Deri në çfarë masë ndikon përdorimi i robotëve humanoid në qëndrimet ndaj të nxënit tek nxënësit e shkollave fillore në përgjithësi dhe nxënësit me zhvillim atipik në veçanti?

**Rezultatet kryesore të projektit**

* Realizimi i së paku tre studimeve shkencore dhe publikimi i tyre për diseminim kombëtar dhe ndërkombëtar që paraqesin rezultatet nga matja e ndikimitt të përdorimit të teknologjisë së robotëve humanoid në mësimdhënie
* Ridizajnimi i së paku 5 kurseve të përgatitjes së mësimdhënësve në programin Edukimi Fillor, Master në Edukimin Inkluziv dhe Master në Mësimdhënie Lëndore bazuar në dëshmitë nga hulumtimet e realizuara
* Dizajnimi dhe akreditimi i së paku një moduli për zhvillim profesional të mësimdhënësve në shërbim rreth përdorimit të teknologjisë së robotëve humanoid në mësimdhënie
* Gjenerimi i materialeve didaktike për përdorimin e tyre me robotin humanoid
* Organizimi i së paku një simpoziumi të natyrës TED për të diskutuar të gjeturat nga studimet

**Ekipi i projektit:**

Prof. Ass. Dr. Krenare Pireva Nuci

Prof. Ass. Dr. Blerta Perolli - Shehu

Prof. Ass. Dr. Albulena Metaj Macula

Prof. Ass. Dr. Kyvete Shatri

PhDC Jeta Aliu

PhDC Arian Musliu

MA Vlera Jashari